Den Vest-Sjællandske Avis, 1841-06-28
Sverrig. Af Landmarskalkens Tale til Kongen ved Rigsdagens Slutning erfares, at Rigets Stænder have været i Stand til, overeensstemmende med Kongens ved Rigsdagens Begyndelse yttrede Hensigt, at nedsætte Beløbet af de offentlige Skattebyrder, især de, som hvile paa Jordbruget. Jordbruget og Jordbrugernes Byrder ere lettede med mere end 800000 Rd., Jernfabrikationens ere formindskede med næsten 200000 Rd., Stædernes og Handelens med næsten 200000 Rd., i Alt 1,200000 Rd. - Blandt Andet hedder det i Gothenborgs Handelst, fra Red. Correspondent i Stockholm. Jdag d. 15, bliver der da en Ende paa denne langvarige og i mange Henseender vigtige og betydningsfulde Rigsdag. Endnu i det sidste Øieblik have Adelen og Præstestanden søgt ved ulovlig Opposition at tilintetgjøre nogle veloverveiede Beslutninger, som Borger= og Bondestanden havde fattet, og som ifølge Grundloven burde afgjøres i forstærket Finants-Co mite, hvor de sikkert vilde være blevne antagne. Disse Sager vare nemlig angaaende Handels- og Søfarts-Fondens Overleverelse til Rigsgjelds-Contoiret og angaaende adskillige Bevillingers (Told, Accise Post- og Brændeviins-Bevillingers) Overgang til bemeldte Contoir, hvorved de betydelige, reserverede Overskud i Finantserne kunde undgaaes, RigsgjeldsContoirets Udgifter lettere og uden eventuel Rente opoffrelser bestrides, samt en bedre Orden og Control opnaaes. - Her i Hovedstaden har Rigsdagens Af blæsning ikke kunnet undgaae at vække Opmærksomhed. Man vidste nemlig, at alle Stænderne gjennem deres Talere havde tilkjendegivet Kongen, at Stænderne næste Torsdag kunde være færdige med alle Sagerne. Desuagtet erklærede Kongen i Søndags, at Stænderne skulde være sluttede den 16de. Dette har naturligviis foranlediget ubehageligt Han værk og Nattearbeide i Comiteernes Secretariater, og især været byrdefuldt for Expeditions-Comiteen. En saadan besynderlig Afprutning af een Dag, efter at Rigsdagen har varet 516 Dage, maatte imidlertid forekomme Enhver underlig, og da man tilføier, at Anledningen dertil skulde være et Slags høiere Jnspiration angaaende Vigtigheden af at bestemme netop den omtalte Dag, har plebs faaet ny Anledning til at hviske om Overtro ofv. Man kan virkelig spørge sig selv, om vi maaskee ikke engang i vor Statskalender ville faae en ny Hofpost, svarende til Sultan AbdulMedschids Stjernetyder. Jtalien. Den Sum, som den Neapolitanske Regjering udbetaler det Franske Compagnie Tax Eynard for Opløsningen af Svovlcontracten, er en Million Ducati (1 1/2 Mill. Franc) og ikke, som tidligere meldt, en Million Franc. Tyrkiet. Dampbaaden "Acheron" forlød Candia den 5te Juni og har bragt Efterretninger derfra til Toulon. De 9000 Tyrker, som Admiral Tahir Pascha satte i Land paa denne Ø, havde begyndt deres Operationer imod Jnsurgenterne. Paa den nogle Mile fra Suda fjernede Slette havde en meget heftig Kamp fundet Sted. Tyrkerne paastaae, at Seiren var paa deres Side; hele Gebetet langs Strandbredden og Sletten ere frie; Jnsurgenterne vare drevne tilbage til Bjergene. Saa meget er vist, at Jnsurgenterne ifølge Blokaden ikke meere kunne understøttes fra Grækenland, og at de lide Mangel paa Vaaben og Munition; de havde kun meget faa Geværer. Fra den anden Side hedder det, at Tyrkerne kunne ikke trænge ind i Bjergene. Journ, des Debats har en Artikel fra Athen, hvoraf vi optage Følgende Man taler ogsaa om en Opstand, som skal finde Sted i Vola. Tyrkerne ville snart indskibe 10000 Mand til Kreta. Men selv om vore Brødre blive slagne, saa opstaae de paany af deres Aske. Hvad man ogsaa siger, hvad man ogsaa giør, det Tyrkiske Rige falder, og Orientens Christne, ville snart ikke mere være Slaver. De christne Magter spille en meget besynderlig Rolle, idet de ville tvinge Befolkningen til at være Tyrkerne underdanig. Den Tid synes at være forhaanden, da den Græske Magt atter skal hæve sig.